Suriya shimolidagi Al-Bob shahri yaqinida terakt sodir etildi. Reyter agentligi xabariga ko‘ra, portlovchi qurilma o‘rnatilgan avtomobil portlatilishi oqibatida 45 kishi halok bo‘lgan. Dastlabki xabarlarda portlash qurbonlari soni 15 nafardan ortiqligi aytilgandi. Xabarda aytilishicha, qurbonlarning 35 nafari tinch aholi vakillaridir. Bu terakt uchun javobgarlik IShID zimmasiga yuklangan. 23 fevral kuni Turkiya bosh shtabi va Suriya ozodlik armiyasi vakillari Al-Bob IShID jangarilaridan butunlay ozod etilgani haqida xabar bergandi.